
របាយការណ៍ ខែសីហា
ពីថ្ងៃទី០១ ដល់ថ្ងៃទី៣១ ខែសីហាឆ្នាំ២០២៤
I. អំពីកម្លាំង 
          កំលាំងសរុប ០៤នាក់ អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០១ ខែសីហា ឆ្នាំ២០២៤ ៖ លោក ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ បានចូលរួមប្រជុំរៀបចំផែនការសម្រាប់(ឆមាសទី១)របស់អគ្គលេខាធិការដ្ឋាន គ.ជ.ប.ជ  នៅក្នុងសាលប្រជុំអគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ឧត្តមសេនីយ៍ឯកវេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ។
· ថ្ងៃទី០២ ខែសីហា ឆ្នាំ២០២៤ ៖ លោក ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ បានចូលរួមប្រជុំផែនការដើម្បីតាមដានរៀបចំឯកសារហិរញ្ញវត្ថុក្រោមអធិតីភាពលោកជំទាវ ជូ ប៊ុនអេង នៅក្នុងសាលប្រជុំអគ្គលេខាធិការដ្ឋាន គ.ជ.ប.ជ ។
· ថ្ងៃទី០៥ ខែសីហា ឆ្នាំ២០២៤ ៖ លោក ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ បានចូលរួមក្នុងពិធី" បើកការដ្ឋានសាង់សង់ព្រែកជីហ្វូណនតេជោ" លោកជំទាវ ឧត្តមសេនីយ៍ឯកវិជ្ជបណ្ឌិត ប៉ុណ្ណ សំខាន់ បានដឹកនាំមន្រ្តីក្រោមឱវាទរបស់អគ្គលេខាធិការដ្ឋាន គ.ជ.ប.ជចំនួន០៩រូប ដើម្បីចូលរួមក្នងពិធី" នាឱកាសដ៌ឧត្តុងឧត្តមនោះ វិសេសវិសាលនេះ សម្តេចមហាវរធិបតី ហ៊ុន ម៉ាណែត នាយករដ្ឋមន្រ្តី និងបើកពីធី ដំណើរការការដ្ឋានសាង់សង់ចាប់ពីពេលនេះតទៅ។ ដោយមានការអញ្ជើញចូលរួមពីសំណាក់ឯកឧត្តម លោកជំទាវ មានតួនាទីជាឧបនាយករដ្ឋមន្រ្តី, ទេសរដ្ឋមន្រ្តី, រដ្ឋមន្រ្តីនិងថ្នាក់ដឹកនាំក្នុងជួររដ្ឋាភិបាលជាន់ខ្ពស់ និងថ្នាក់ដឹកនាំមកពីគ្រប់ក្រសួង ស្ដាប័ន ថ្នាក់ជាតិ ក្រោមជាតិ អាជ្ញាធរមូលដ្ឋានគ្រប់លំដាប់ថ្នាក់ ហើយទីតាំងប្រារព្ធពិធីនេះធ្វើនៅភូមិព្រែកតាកែវ ឃុំសំរោងធំ ខេត្តកណ្តាល នាវេលាម៉ោង៧,៣០នាទីព្រឹក។
· ថ្ងៃទី០៨ ខែសីហា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ ចូលរួមកិច្ចប្រជុំឆមាសទី១ និងលើកទិសដៅការងារ ឆមាសទី២ ឆ្នាំ២០២៤ របស់គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស(គ.ជ.ប.ជ) ក្រោមអធិបតីភាពដ៏ខ្ពង់ខ្ពស់ ឯកឧត្តម អភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធាន គ.ជ.ប.ជ ដោយមានការអញ្ជើញចូលរួមពី លោកជំទាវ កិត្តិបណ្ឌិត អ៉ឹង កន្ថាផាវី រដ្ឋមន្រ្តីក្រសួងកិច្ចការនារី ឯកឧត្តម លោកជំទាវ រដ្ឋលេខាធិការ អនុរដ្ឋលេខាធិការ អគ្គនាយក អគ្គនាយករង តំណាងក្រសួង ស្ថាប័ន ជាសមាជិក ឯកឧត្តម លោកជំទាវ អភិបាល នៃគណៈអភិបាលខេត្ត និងជាប្រធានគណៈកម្មាធិការប្រយុទ្ធប្រឆាំងអំពើជួញដូរមនុស្ស ថ្នាក់ក្រោមជាតិ ឯកឧត្តម លោកជំទាវ លោក លោកស្រី តំណាងក្រសួង ស្ថាប័ន អង្គភាពពាក់ព័ន្ធ និងក្រុមការងារបច្ចេកទេស នៃអគ្គលេខាធិការដ្ឋាន គ.ជ.ប.ជ សរុបចំនួន ១០៩រូប ស្រី ៣៨រូប នៅសាលប្រជុំសម្ដេចក្រឡាហោម ស ខេង ទីស្ដីការក្រសួងមហាផ្ទៃ ។
· ថ្ងៃទី០៩ខែសីហា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមកិច្ចប្រជុំពិភាក្សាបន្តត្រៀមរៀបចំ ទិវាជាតិអន្តរសាសនា ដើម្បីប្រយុទ្ធប្រឆាំងអំពើជួញដូរមនុស្ស លើកទី៨ ឆ្នាំ២០២៤ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការ ក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការយាង និមន្ដ និងអញ្ជើញចូលរួមពី សម្ដេចព្រះអរិយវង្ស យ៉ន សេងយៀត ព្រះសាកលវិទ្យាធិការ សាកលវិទ្យាល័យ ព្រះសីហនុរាជតំណាង     ព្រះសង្ឃគណៈមហានិកាយ តំណាងព្រះសង្ឃគណៈធម្មយុត្តិកនិកាយ តំណាងសាសនាគ្រឹស្ត តំណាងសាសនាឥស្លាម ឯកឧត្តម សាមឺឌី ស៊ីវឌ្ឍនា រដ្ឋលេខាធិការក្រសួងអប់រំ យុវជន និងកីឡា ឯកឧត្តម ហាប់ ទូច រដ្ឋលេខាធិការ ក្រសួងវប្បធម៌ និងវិចិត្រសិល្បៈ លោកជំទាវ នួន ប៊ុនណា រដ្ឋលេខាធិការក្រសួងធម្មការ  និងសាសនា លោកជំទាវ ហ៊ូ និរមិត្តា រដ្ឋលេខាធិការ ក្រសួងកិច្ចការនារី ឯកឧត្តម កែវ សុធា អនុរដ្ឋលេខាធិការក្រសួងព័ត៌មាន ឯកឧត្តម វ៉េង ហៀង អនុរដ្ឋលេខាធិការក្រសួងការងារ និងបណ្ដុះបណ្ដាលវិជ្ជាជីវៈ លោកជំទាវ ឧត្តមសេនីយ៍ឯក ប៉ុណ្ណ សំខាន់  ឯកឧត្តម ឧត្ដមសេនីយ៍ឯក ជីវ ផល្លី អគ្គស្នងការរងនគរបាលជាតិ ឯកឧត្តម ហ៊ុន សុរិទ្ធី អភិបាលរង រាជធានីភ្នំពេញ លោក ឧត្តមសេនីយ៍ទោ សុក សំបូរ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន ឯកឧត្តម លោកជំទាវ លោក លោកស្រី តំណាងក្រសួង ស្ថាប័ន អង្គការដៃគូ ព្រមទាំងក្រុមការងារបច្ចេកទេស នៃអគ្គលេខាធិការដ្ឋាន គ.ជ.ប.ជ សរុបចំនួន ៤៥ អង្គ/នាក់ ស្រី ១០ នាក់ ។ កិច្ចប្រជុំ គឺដើម្បីរកធាតុចូល នូវប្រធានបទ ឬពាក្យស្លោក សម្រាប់ទិវាជាតិអន្តរសាសនា លើកទី៨ ឆ្នាំ២០២៤ នៅសាលប្រជុំខេត្តតាកែវ ទីស្ដីការក្រសួងមហាផ្ទៃ ។
· ថ្ងៃទី០៩ ខែសីហា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមកិច្វប្រជុំជាមួយគណៈប្រតិភូនៃសហរដ្ឋអាមេរិក ដឹកនាំដោយលោកជំទាវ Aleks Zittle, អនុប្រធានបេសកកម្មស្តីទី ស្ថានទូតសហរដ្ឋអាមេរិក (A/DCM) នៅទីស្តីការក្រសួងមហាផ្ទៃ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ ទទួលបានការអនុញ្ញាតដ៏ខ្ពង់ខ្ពស់ឯកឧត្តមអភិសន្តិបណ្ឌិត ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ កិច្ចប្រជុំនេះរៀបចំឡើងក្នុងគោលបំណង ផ្លាស់ប្តូរព័ត៌មានការងារអនុវត្តច្បាប់រួមគ្នា រវាងកម្ពុជា និងសហរដ្ឋអាមេរិក។ក្នុងកិច្ចប្រជុំ ភាគីទាំងពីរបានពិភាក្សារកមធ្យោបាយបង្កើនវឌ្ឍនភាពរបស់ចំនុចនានាដែលលើកឡើងនៅក្នុង ផែនការសកម្មភាពប្រយុទ្ធប្រឆាំងអំពើជួញដូរមនុស្សឆ្នាំ២០២៤ របស់ក្រសួងការបរទេសសហរដ្ឋអាមេរិក។ភាគីទាំងពីរបានយល់ព្រមបន្តកិច្ចសហប្រតិបត្តិការប្រយុទ្ធប្រឆាំងអំពើជួញដូរមនុស្ស សកម្មភាពឆបោកតាម ប្រព័ន្ធអ៊ីនធឺណិត និងទីតាំងប្រព្រឹត្តសកម្មភាពទាំងនោះ ដែលបានរីកសាយភាយទាំងនៅក្នុងតំបន់ និងជុំវិញ សាកលលោក បង្កឲ្យមានជនរងគ្រោះជាលក្ខណៈសាកលរួមទាំងសហរដ្ឋអាមេរិកផងដែរ ។
· ថ្ងៃទី១៤ ខែសីហា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្ត បានចូលរួមសំណេះសំណាល និងពិភាក្សាការងារ ពាក់ព័ន្ធនឹងការប្រយុទ្ធប្រឆាំងអំពើជួញដូរមនុស្ស ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ បានផ្តល់ការអនុញ្ញាតជូន លោកវរសេនីយ៍ត្រី វិន វាំងធិញ ស្នងការរង ខេត្តត្រាវិញ នៃសាធារណរដ្ឋសង្គមនិយមវៀតណាម ដឹកនាំគណៈប្រតិភូ  និងពិភាក្សាការងារឱកាសបំពេញទស្សនកិច្ចនៅព្រះរាជាណាចក្រកម្ពុជា នៅសាលប្រជុំអគ្គលេខាធិការដ្ឋាន គ.ជ.ប.ជ នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស។
· ថ្ងៃទី១៥ ខែសីហា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមសំណេះសំណាល និងពិភាក្សាការងារ រួមមាន៖ លោកជំទាវ ឧត្តមសេនីយ៍ឯក ប៉ុណ្ណ សំខាន់ អគ្គលេខាធិការ លោក ឧត្ដមសេនីយ៍ត្រី អ៉ិន មាន ប្រធានក្រុមជំនួយកិច្ចសហប្រតិបត្តិការអន្តរជាតិ លោកស្រី វរសេនីយ៍ឯក ថោង សុវត្តី អនុប្រធានក្រុមជំនួយកិច្ចារសហប្រតិបត្តិការអន្តរជាតិ នៃអគ្គលេខាធិការដ្ឋានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ និងថ្នាក់ដឹកនាំ ព្រមទាំងក្រុមការងារបច្ចេកទេស នៃអគ្គលេខាធិការដ្ឋាន គ.ជ.ប.ជ បានអនុញ្ញតិទទួលជួបសម្ដែងការគួរសមក៏ដូចជាចែករំលែកបទពិសោធន៍មួយចំនួនពាក់ព័ន្ធការងារប្រយុទ្ធប្រឆាំងអំពើជួញដូរមនុស្ស ជាមួយគណៈប្រតិភូក្រុមការងារបច្ចេកទេស នៃប្រទេស កាណាដា ដឹកនាំដោយ Mr. Paul Hoston (RCMP Liaison Officer From Bangkok), Ms. Emily Chartrand (interim Charge' D'affaires), Ms. Chandin Moonsaighe (Deputy Controller of Sri Lanka Immigration and Emigration)
· [bookmark: _GoBack]ថ្ងៃទី២០ ខែសីហា ឆ្នាំ២០២៤៖ លោកប្រធាន និងអនុប្រធានក្រុមជំនួយកិច្ចការអនុវត្តច្បាប់ បានចូលរួមកម្មវិធីរបស់"ទិវាជាតិអន្តរសាសនាប្រឆាំងការជួញដូរមនុស្ស" លើកទី៨ ឆ្នាំ២០២៤  របស់គណៈកម្មាធិការជាតិប្រយុទ្ធប្រឆាំងអំពើជួញដូរមនុស្សបាន ក្រោមប្រធានបទ " ការអប់រំសីលធម៌តាមវិស័យសាសនា បង្ការទប់ស្កាត់អំពើជួញដូរមនុស្សសម័យឌីជូថល" ក្រោមអធិបតីភាពឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធាន គ.ជ.ប.ជ តំណាងដ៏ខ្ពង់ខ្ពស់សម្តេចមហាបវរធបតី ហ៊ុន ម៉ាណែត នាយករដ្ខមន្រ្តីនៃរាជរដ្ឋាភិបាលកម្ពុជាក្នុងអាណត្តិទី៧នេះ។នាឱកាសនេះមានការយាង និមន្ត និងអញ្ជើញចូលរួមពីសំណាក់ឯកឧត្តម លោកជំទាវ,និងសម្តេចសង្ឃ, ស្ថាប័នព្រឹទ្ធសភា, រដ្ឋសភា, មកពីខាងអគ្គនាយកដ្ឋានចំណុះក្រោមក្រសួងមហាផ្ទៃ,តំណាងសាសនាគ្រប់និកាយ, តំណាងស្ថានទូតប្រចាំនៅកម្ពុជា,អង្គការដៃគូជាតិ និងអន្តរជាតិ, ក្រុម សសយក, កាយរឹទ្ធកម្ពុជា សមាសភាពចូលរួមក្នុងពិធីនោះប្រមាណ២៥០០អង្គ/នាក់ នាឱកាសនោះលោកជំទាវ ជូ ប៊ុនអេង អនុប្រធានអចិន្រ្តៃយ៌ គ.ជ.ប.ជ ទទួលបន្ទុកដឹកនាំផ្ទាល់ អគ្គលេខាធិការដ្ឋាន គ.ជ.ប.ជ បានឡើងថ្លែងសុន្ទរកថាស្វាគមន៌ និងរបាយការណ៏ស្ថានភាពជួញដូរមនុស្ស(ជាសកល និងនៅកម្ពុជា) និងការប្តេជ្ញាចិត្តរបស់រាជរដ្ឋាភិបាលក្នុងការឆ្លើយតប ។ នៅពេលចុងបញ្ចប់កម្មវិធីនោះឯកឧត្តម អភិសន្តិបណ្ឌិត ក្នុងនាមជាប្រធាន គ.ជ.ប.ជ បានថ្លែងសុន្ទរកថា និងប្រសាសន៌សំណេះសំណាល និងមតិផ្តាំផ្ញើទៅកាន់អង្គពិធីទាំងមូល។
· ថ្ងៃទី២០-២១ ខែសីហា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់  បានអញ្ជើញចូលរួម កិច្ចពិគ្រោះយោបល់ថ្នាក់តំបន់ស្តីពី «ការពង្រឹងក្របខ័ណ្ឌច្បាប់ពាក់ព័ន្ធការប្រឆាំងអំពើជួញដូរមនុស្ស (Regional Consultation on Enhancing Trafficking in Persons Related Legal Frameworks) នៅសណ្ឋាគារម៉ូវេនភីក (Movenpick BDMS Wellness Resort Bangkok) នាទីក្រុងបាងកក ប្រទេសថៃ​។​ កិច្ចពិគ្រោះយោបល់នេះក៏មានការអញ្ជើញចូលរួម ពីមន្ត្រីអនុវត្តច្បាប់ មន្ត្រីអន្តោប្រវេសន៍ មន្ត្រីក្រុមការងារចំពោះកិច្ច ឬជំនាញ ដែលធ្វើកិច្ចការងារគាំទ្រ និងផ្តល់ជំនួយដល់ជនរងគ្រោះ ព្រមទាំងអ្នកពាក់ព័ន្ធផ្សេងទៀតក្នុងកិច្ចសហប្រតិបត្តិការប្រយុទ្ធប្រឆាំងអំពើជួញដូរមនុស្ស អញ្ជើញមកពី ១២ប្រទេស គឺ ប្រទេសអូស្ត្រាលី កម្ពុជា ឥណ្ឌូណេស៊ី ឡាវ នេប៉ាល់ ម៉ាឡេស៊ី ម៉ាល់ឌីវ ហ្វីលីពីន ស្រីលង្កា ថៃ ទីម័រ និងប្រទេសវៀតណាម ។
· ថ្ងៃទី២២ ខែសីហា ឆ្នាំ២០២៤៖ លោកវរៈសេនីយ៍ឯក សំ សុផាន់ណា អនុប្រធានក្រុមជំនួយកិច្ចការអនុវត្តច្បាប់ បានចូលរួមវត្តបណ្តុះបណ្តាលពង្រឹងសមត្ថភាពស្តីពីការប្រមូលទិន្នន័យនៅកម្រិតសហគមន៍ ក្រោមអធិបតីភាពលោកជំទាវជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ បានអញ្ជើញជាអធិបតីភាពបើកនៅវគ្គបណ្តុះបណ្តាលពង្រឹងសមត្ថភាពស្តីពីការប្រមូលទិន្នន័យនៅកម្រិតសហគមន៍ ដោយមានកិច្ចសហការគាំទ្រដោយអង្គការ IOM ។ មានការអញ្ជើញចូលរួម ពីលោកជំទាវ ឧ.ឯក វេជ្ជ ប៉ុណ្ណ សំខាន់ អគ្គលេខាធិការប្រធានក្រុមជំនួយកិច្ចការ /អនុប្រធាន ក្រុមបង្ការទប់ស្កាត់ ក្រុមទេសន្តរប្រវេសន៍ ក្រុមអនុវត្តច្បាប់  និង នាយរងការិយាល័យ នៃអគ្គលេខាធិការដ្ឋាន គ.ជ.ប.ជ ខាងភាគីIOM មានលោក Apolinar Tyrone អ្នកផ្តល់ប្រឹក្សាគម្រោង លោកស្រី ចាយ វ៉ាន់នី ជំនួយការគម្រោង និងសហការី អង្គការIOM ។ វគ្គបណ្តុះបណ្តាល គឺមានរយៈពេលពេញមួយថ្ងៃ នៅសាលប្រជុំអគ្គលេខាធិការដ្ឋាន។
· ថ្ងៃទី២៥ ខែសីហា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមប្រារព្ធកម្មវិធីសិក្ខាសាលា ស្ដីពីការស្វែងយល់អំពីព្រះពុទ្ធសាសនា និងការប្រយុទ្ធប្រឆាំងអំពើជួញដូរមនុស្ស ក្នុងសម័យបរិវត្តកម្មឌីជីថល ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការយាង និមន្ត និងអញ្ជើញចូលរួមពី សម្ដេចព្រះមង្គលទេព្វាចារ្យ វង្ស អានេតា សម្ដេចព្រះសង្ឃនាយក នៃគណៈធម្មយុត្តិកនិកាយ នៃព្រះរាជាណាចក្រកម្ពុជាឯកឧត្តម គួច ចំរើន អភិបាល នៃគណៈអភិបាលខេត្តកណ្ដាល លោកជំទាវ ឧត្តមសេនីយ៍ឯក អគ្គលេខាធិការ គ.ជ.ប.ជ ថ្នាក់ដឹកនាំ សាស្ត្រចារ្យ នៃសាកលវិទ្យាល័យ លោក លោកស្រី និងមន្រ្តី នៃសាលាស្រុកអង្គស្នួល ឯកឧត្តម លោកជំទាវ ជាថ្នាក់ដឹកនាំ តំណាងក្រសួង ស្ថាប័ន សមណសិស្ស និស្សិត សិស្សានុសិស្ស សរុបចំនួន៖ ១,៤០០ អង្គ/នាក់ នៅសាកលវិទ្យាល័យសម្ដេចព្រះមហាសង្ឃរាជ បួរ គ្រី ។
· ថ្ងៃទី២៧ ខែសីហា ឆ្នាំ២០២៤ ៖ លោកវរៈសេនីយ៍ឯក សំ សុផាន់ណា អនុប្រធានក្រុមជំនួយកិច្ចការអនុវត្តច្បាប់ បានចូលរួមសិក្ខាសាលាពិគ្រោះយោបល់ ស្តីពី "ការសិក្សាលើការត្រួតពិនិត្យ លំហូរទេសន្តរប្រវេសន៍តាមបណ្តោយច្រកព្រំដែនកម្ពុជា-ឡាវ ក្នុងខេត្តស្ទឹងត្រែង"  ក្រោមអធិបតីភាពលោកជំទាវ ជូ ប៊ុនអេង                   រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) បានអញ្ជើញជាអធិបតីក្នុងអគ្គលេខាធិការដ្ឋាន គ.ជ.ប.ជ សហការរៀបចំដោយអង្គការទេសន្តរប្រវេសន៍អន្តរជាតិ (IOM) នៅសណ្ឋាគារ ហីម៉ាវារី អមដោយសមាសភាពគណៈអធិបតីរួមមាន លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ឯកឧត្តម ហាវ ឌីណា អគ្គាធិការរង នៃក្រសួងផែនការ ឯកឧត្តម សូ វណ្ណៈ អគ្គាធិការរង នៃក្រសួងផែនការ ឧត្តមសេនីយ៍ទោ សុក សំបូរ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន ក្រសួងមហាផៃ្ទ លោក យូ សុភ័ក្ត្រ ប្រធាននាយកដ្ឋាន នៃក្រសួងសង្គមកិច្ច អតីតយុទ្ធជន និងយុវនីតិសម្បទា និងលោក ឯក សំអុល តំណាងអង្គការ IOM ប្រចាំនៅកម្ពុជា។គោលបំណងនៃសិក្ខាសាលាគឺ ដើម្បីបង្ហាញពីលទ្ធផលស្រាវជ្រាវ ប្រមូលធាតុចូល និងអនុសាសន៍ពីគ្រប់ភាគីពាក់ព័ន្ធ លើលទ្ធផលនៃការសិក្សាលើការត្រួតពិនិត្យលំហូរទេសន្តរប្រវេសន៍ រវាងព្រះរាជអាណាចក្រកម្ពុជា និងសាធារណរដ្ឋប្រជាធិបតេយ្យប្រជាមានិតឡាវ។ 
សមាសភាពចូលរួមគឺមកពី ក្រសួងផែនការ ក្រសួងសង្គមកិច្ច អតីតយុទ្ធជននិងយុវនីតិសម្បទា ក្រសួងយុត្តិធម៌ អគ្គលេខាធិការដ្ឋាន គ.ជ.ប.ជ អគ្គនាយកដ្ឋាន អន្តោប្រវេសន៍ អគ្គនាយកដ្ឋាន អគ្គនាយកដ្ឋានអត្តសញ្ញាណកម្ម នៃក្រសួងមហាផ្ទៃ ព្រមទាំងអង្គការដៃគូជាតិនិងអន្តរជាតិ សរុបចំនួន ៥៨រូប (ស្រី២០រូប)។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែស្រាពណ៏ ឆ្នាំរោង ឆស័ក ព.ស២៥៦៨
រាជធានីភ្នំពេញ ថ្ងៃទី.............ខែសីហា ឆ្នាំ២០២៤
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែស្រាពណ៏ ឆ្នាំរោង ឆស័ក ព.ស២៥៦៨
រាជធានីភ្នំពេញ ថ្ងៃទី.............ខែសីហា ឆ្នាំ២០២៤
អគ្គលេខាធិការរង

		
	                                                        
image1.jpeg




